Työ- ja elinkeinoministeriö

kirjaamo@tem.fi

sami.teravainen@tem.fi

elli.nieminen@tem.fi

Lausuntopyyntönne 20.6.2018/Dnro TEM/2114/00.04.01/2017

Luonnos HE siviilipalveluslain muuttamiseksi ja siviilipalveluslain muutostarpeita selvittäneen työryhmän muistio

Akava kiittää mahdollisuudesta lausunnon antamiseen otsikon asiassa.

Siviilipalveluksessa pitäisi pyrkiä siihen, että kaikilla sen suorittaneilla olisi suunniteltuna poikkeusolojen aikainen sijoitus sekä kyseiseen tehtävään sopiva koulutus. Siviilipalveluksen ja siihen liittyvien täydennyspalvelusten aikana olisi mahdollista hankkia riittävä perusosaaminen monien kokonaisturvallisuutta tuottavien alojen avustaviin tehtäviin.

Siviilipalvelusta pitäisi kaiken kaikkiaan kehittää siihen suuntaan, että siitä olisi konkreettisesti hyötyä Suomen kokonaisturvallisuudelle mahdollisessa kriisitilanteessa tai poikkeusolojen aikana. Siviilipalveluksen suorittaneita voitaisiin käyttää esimerkiksi yhteiskunnan toiminnan kannalta keskeisen infrastruktuurin ylläpitoon. Suomella ei tällä hetkellä ole riittävän selkeää käsitystä siitä, mihin tehtäviin siviilipalveluksen suorittaneita voitaisiin poikkeusolojen aikana käyttää.

Akava ry

Sture Fjäder Pekka Piispanen

puheenjohtaja johtaja